Vita:Masztodon

message: Lehetne arra bármilyen megbízható forrást találni, hogy a masztodonokat magyarul "mammut"-nak nevezzük, ahogyan erre a cikk címe és első mondata utal? Mert pusztán az, hogy létezik magyarul mamut szó (egy m-mel), és hogy az állat latin neve a "mammut", még egyáltalán nem jelenti azt, hogy magyar nyelven gond nélkül hívhatjuk őket "mammut"-nak. Végeztem némi netes kutatást, ennek alapján nem találtam olyan megbízható oldalt, ami a masztodonok nemét vagy fajait magyarul mammutoknak nevezte volna. A cikket alapból ezzel a tartalommal hozta létre a szerző, és a teljesen unortodox megoldásához (hiszen a szótárak szerint a magyar nyelvben a "mammut" szó nem létezik) semmiféle forrást vagy hivatkozást nem adott meg. Forrás nélkül kénytelen vagyok azt gondolni, hogy csak az elterjedt, hibás "mammut" írásmód a latin néven alapuló igazolásával van dolgunk, és a magyar nyelvben ez az elnevezés és szó valójában nem létezik. Ha lesz időm, meg fogom nézni egypár hiteles offline forrásban a dolgot, és ha nem találok olyan utalást, ami ezt az elnevezést megerősíti (vagy nem posztol ide ilyet valaki - de természetesen olyat ám, ami nem ezen a Wikipédia-cikken, hanem egyértelműen más, hiteles forráson alapul alapul), akkor át fogom nevezni a szócikket a megfelelő magyar megnevezésre, ami a masztodon. Zigomer trubahin vita 2015. március 22., 12:51 (CET)
Már hogyne lenne olyan, hogy mammut. Az egész Mastodontidae családot nevezték át viszonylag régen Mammuthidae-re. Korábban masztodonoknak, utána meg mammutoknak nevezték őket, és csak az utóbbi időben terjedt el, hogy egy m-betű kikopott az írásmódból. A neten ne is nagyon keress két m-es változatot, mert a netkorszak előtti a változás. Az 1966-os Az ősvilág állatóriásai című könyv még vígan ír Mastodon nemről, majd mammutokról. Például a berezovkai mammut esetén. – LApankuš 2015. március 22., 13:24 (CET)
replies: text: :Latinul nevezték át arra, hogy Mammut, nem magyarul. "Csak az utóbbi időben terjedt el, hogy egy m-betű kikopott az írásmódból" --> úgy látom, nem érted a problémát. A cikk szerzője azt állítja, hogy két mamut nevű állat van, van egy egy m-mel írandó mamut (latinul Mammuthus nem, angolul mammoth, magyarul mamut) meg egy két m-mel írandó mammut (latinul Mammut nem, angolul mastodon, magyarul mammut VAGY masztodon). Abból, hogy latin neve szerint ezt az állatot "Mammut"-nak hívják, még nem következik az, hogy magyarul is hívhatnánk mammutnak. A latin néven kívül egyetlen más nyelven sem hívják egyébként mammutnak, csak magyarul, és csak e szerint a cikk szerint (angolul mastodon, németül Mastodon, franciául, olaszul és spanyolul mastodonte stb.). A berezovkai mamut az pedig normál mamut, egy m-mel (angolul mammoth), semmi köze ehhez az állatfajhoz vagy a masztodonfélék családjához, amiről beszélünk. Zigomer trubahin vita 2015. március 22., 23:42 (CET)
Szerintem te nem értetted meg, miről beszélek. Talán rosszul fogalmaztam. A végéről kezdve: a berezovkai mamutot (is) mammutnak nevezték néhány évtizede. Létezik a mammut név? Létezik. Akkoriban még a mamutokra használták. Tovább megyek: mamut és masztodon szavak sem léteznek a magyar nyelvben, mert ezek is csak tudományos nevek magyarításai. Eredetileg volt a Mastodon név, amit magyarul masztodonnak írtunk (de nem is sokáig, mert a '70-es években még Mastodon volt, magyarítás nélkül). Ha viszont ma már Mammutnak nevezzük a nemet, akkor magyarul maradhat masztodon? Abszurd. Sokkal érthetőbb arra gondolni, hogy a mamutból épp azért kopott ki az m-betű, hogy a volt masztodonok lehessenek a mammutok. Semmi problémát nem látok a nemnév magyarításában. – LApankuš 2015. március 23., 00:33 (CET)
Én, mint a szócikk első szerkesztője annyit hozzáteszek, hogy ezt a cikket a tudományos/latin nevén szerkesztettem meg. A szóban forgó „Mammut” szót nem tekintettem magyarnak. DenesFeri vita 2015. március 23., 09:14 (CET)
Igazad van. Ez a legegyszerűbb. – LApankuš 2015. március 23., 09:28 (CET)
thread_title:  Mammut név? 

message: „Agyara akár a 3 méteres hosszúságot is meghaladhatta, és majdnem egyenes állású volt, szemben a mamutéval, amelynek íves agyara volt.”
Ez szöges ellentétben áll az infoboxban látható képpel. Valamelyik nem igaz. Bináris ide Kelt: Wikipédia,  2023. szeptember 30., 11:05 (CEST)
thread_title:  Agyar